hotchpotch/miracl-hf-unified huggingface dataset:
ক্যাফেইন
ক্যাফেইন তিক্ত স্বাদের পিউরিন মিথাইলজ্যান্থিন এলকালয়েডের সাদা স্ফটিক এবং রাসায়নিকভাবে ডিএনএ তে অবস্থিত এডেনিন ও গুয়ানিন এর সাথে সাদৃশ্যপূর্ণ। এটা দক্ষিণ আমেরিকার অল্পকিছু গাছের বীজ ও পাতায় পাওয়া যায়। গাছগুলোর আদিভূমি দক্ষিণ আমেরিকা হলেও এখন সারা বিশ্বেই পাওয়া যায়। ক্যাফেইনের বহুল পরিচিত উৎস হচ্ছে কফি এরাবিকা নামক কফি গাছে বীজ যা সাধারনত ‘“বিন’” নামে পরিচিত। ক্যাফেইন সমৃদ্ধ পানীয় পানে ঝিমুনি ভাব কেটে গিয়ে শক্তি মাত্রা বৃদ্ধি পায়। ইনফিউশান বা অন্তঃপাতন পদ্ধতিতে গাছ থেকে ক্যাফেইন সংগ্রহ করা হয়। আমেরিকায় কফি পানীয় খুবই জনপ্রিয়। আমেরিকার শতকরা ৯০% প্রাপ্তবয়স্ক জনসাধারণ প্রতিদিন কফি পান করে।
ক্যাফেইনকে CNS বিবর্ধক হিসেবে সনাক্ত করা হয়েছে। বলা যায় এটি পৃথিবীর বুকে সব থেকে বেশী ব্যবহৃত psychoactive ড্রাগ বা মাদক। কিন্তু অন্যান্য মাদকের মত এটি অবৈধ নয়। সারা বিশ্বেই এটি পানীয় হিসেবে গ্রহণযোগ্যতা পেয়েছে। এক কাপ কফিতে (সাত আউন্স) আনুমানিক ৮০-১৭৫ মিলিগ্রাম ক্যাফেইন থাকে।]
ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। ক্লান্তি ও ঝিমুনিতে চা বা কফি পান (ক্যাফেইন পান) শরীরকে চাঙ্গা করে তোলে। ক্যাফেইন পাকস্থলী হতে রক্তে প্যারাসিটামলের শোষণ বাড়ায়। তাই ক্যাফেইন যুক্ত প্যারাসিটামল শুধু প্যারাসিটামলের চেয়ে দ্রুত কাজ করে।
ক্যাফেইন অল্পতেই বিরক্ত হওয়া, মাথা ঘোরা, দুশ্চিন্তা বাড়া, পানিশূন্যতা, মাথা ব্যথা, প্যালপিটিশন বা পেট ব্যথারও কারণ হতে পারে। তাই এসবের প্রভাব কমাতে কফির সাথে পর্যাপ্ত পানি পান করতে হয়।
পলিমার রসায়ন
‘“পলিমার রসায়ন”’ (ইংরেজীঃ Polymer chemistry) একটি বহুশাখাবিশিষ্ট বিজ্ঞান যেখানে পলিমারের রাসায়নিক বৈশিষ্ট্য এবং রাসায়নিক সংশ্লেষণ আলোচনা করা হয়। বিজ্ঞানী হারম্যান স্রডিঞ্জার পলিমারের নামকরণ করে “‘ম্যাক্রোমলিকুল”’। IUPAC অনুসারে ম্যাক্রোণু (ম্যাক্রোমলিকুল) অণুল শিকল এবং রসায়নের ডোমেইন বর্ণণা করে। সহজ ভাষায় বলা যায় রসায়ন বিজ্ঞানের যে শাখায় পলিমারে ভৌত, রাসায়নিক গঠন, বৈশিষ্ট্য, সংশ্লেষণ, ব্যবহার ইত্যাদি আলোচনা করা হয় তাই পলিমার রসায়ন নামে পরিচিত।
পলিমার দুই প্রকার।
প্রোটিন, কোলাজেন, কেরাটিন, ইলাস্টিন।
প্লাস্টিক, রঙ
পলিমার রসায়নে ম্যাক্রোণু সম্পর্কিত কিছু তত্ত্ব।
• হফম্যান নিউক্লিয়েশান থিয়োরি
• পলিমার ফিল্ড থিয়োরি
• কোসসে-আর্লম্যান ম্যাকানিজম
• ফ্লোরি-হাগিন সলুশান থিরোরি
• স্কিউটজেনস-ফ্লেয়ার থিয়োরি
হেডিংটন স্কুল
হেডিংটন স্কুল (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধূলা এবং অন্যান্য সহশিক্ষা কার্যক্রমে গুরুত্ব দিয়ে থাকে"।
হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়। 
১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়।
হেডিংটন স্কুলে ৫০-এরও বেশি ধরণের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরণের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে। 
হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে।
বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে।
হাল পুন্‌হা
হাল পুন্‌হা বা আখ্যান যাত্রা ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।
মাঘ মাসের প্রথম দিন সকাল বেলায় হলকর্ষণ উপলক্ষে হাল পুন্‌হা উৎসব পালিত হয়ে থাকে। সর্বপ্রথমে নতুন পাট নির্মিত দড়ির সাহায্যে হলকর্ষণের জন্য প্রয়োজনীয় বেউনী ও বরহি তৈরী করা হয়। গোবর দিয়ে খামার নিকিয়ে পরিষ্কার করে তিনটি শালকাঠ মাটিতে পুঁতে উনুন তৈরী করা হয়। এরপর উনুনে শালকাঠ দিয়ে জ্বাল দিয়ে শালপাতার থালায় আতপ চাল, ঘি, গুড় দুধ ও গাঁজা সহযোগে ভোগ তৈরী করা হয়। গৃহস্থ বা কৃষক স্নান করে ভেজা কাপড়ে পূজা করে ঈশ্বরের উদ্দেশ্যে ভোগ নিবেদন করেন। বাড়ীতে বা জমিতে আড়াই পাক জাল ঘুরিয়ে হালে এবং গরু বা মোষেরর শিঙে সর্ষের তেল মাখানো হয়। এরপর জড়ো করা গোবরের ওপর আড়াই বার কোদাল কোপাতে হয়। এরপর গ্রামের কোন বৃক্ষতলে ঘি, গুড়, সিঁদুর, আতপ চাল দিয়ে দিয়ে পূজা করে পশুবলি দেওয়া হয়ে থাকে।
জিহুড়
জিহুড় ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।
আশ্বিন মাসের সংক্রান্তির দিন নতুন ধান ঘরে আনার উপলক্ষে জিহুড় উৎসব পালিত হয়ে থাকে। সর্বপ্রথমে খামারের ঘাস কোদাল দিয়ে চেঁছে পরিষ্কার করে জলে ভিজিয়ে মই দিয়ে সমতল করা হয়। উৎসবের এই অংশকে খামার বাঁধা বলে। এরপর গরুর শিঙে সর্ষের তেল মালিশ করা হয়। গৃহকর্তা স্নান করে ভেজা কাপড়ে খামারের মধ্যে একটি জল ভর্তি মাটির ভাঁড়, একড়ি তামার পয়সা, একটি নতুন ঝাঁটা ও এক মুঠো ডাল রেখে দেন। পরে নবান্ন মখে দিয়ে উৎসব সম্পন্ন হয়।
ইঁজেইপিঁজেই
ইঁজেইপিঁজেই ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।
কার্তিক মাসের অমাবস্যার রাত্রে ইঁজেইপিঁজেই উৎসব পালিত হয়ে থাকে। এই উৎসবে গাভীকে দেবীর মর্যাদা দিয়ে পূজা করা হয়ে থাকে। এই রাত্রে গোয়ালে ঘিয়ে ডোবানো সলতার সাহায্যে প্রদীপ জ্বালিয়ে গাভীর শিঙে তেল ও সিঁদুর মাখাতে হয়। গ্রামের প্রত্যেক দরজায় ও তুলসী তলায় শালপাতার ওপর কিছুটা চালের গুঁড়োতে তুলো দিয়ে সলতে ধরিয়ে রেখে পরে সেই পোড়া চালের পিঠা তৈরী করে খাওয়া হয়। সন্ধ্যার সময় "লায়া" গ্রামের "কুলহি মুড়ায়" গাভীর আরাধনা ও "মুঠ" পূজা করেন এবং গরুর মালিকের নিকট অর্থ ও কাপড় আদায় করে থাকেন।
গরইয়া
গরইয়া বা গোহাল পূজা ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।
কার্তিক মাসের প্রতিপদ তিথিতে গরইয়া উৎসব পালিত হয়ে থাকে। গৃহকর্তা সকাল থেকে উপোস করে দুপুরবেলায় স্নান করে ভেজা কাপড়ে গোয়ালে বসে পূজা করেন। কিছু নীলাভ শালুক ফুল চিটে মাটির দ্বারা সদ্যনির্মিত গোলাকার পিঁড়িতে গুঁজে ও খুঁটিতে পুঁতে রাখা হয়। পূজার উপকরণ হিসেবে ধূপ, সিঁদুর, আতপ চাল, গাওয়া ঘি এবং পিঠে ব্যবহৃত হয়। গরুর গোয়ালে লাল মোরগ এবং মোষের গোয়ালে কালো মুরগি বলি দেওয়া হয়। প্রতিটি গরু ও মোষের শিঙে তেল ও সিঁদুর মাখিয়ে মাথায় ধান শিষের তৈরী মোড় পরানো হয়। এরপর গৃহকর্ত্রী নববস্ত্র পরে উলুধ্বনি দিয়ে গাভি পূজা করেন, যাকে গরু চুমা বলা হয়ে থাকে। সন্ধ্যার সময় চালের গুঁড়ো পানিয়া নামক লতার রসের সাথে মিশিয়ে উঠোনে ছিটিয়ে দেওয়া হয়। উৎসবের এই অংশকে চোখ পুরা বলা হয়ে থাকে।
বাংলাদেশের ডেন্টাল কলেজসমুহের তালিকা
বাংলাদেশে ডেন্টাল স্কুলসমুহ সাধারণত ডেন্টাল কলেজ হিসেবে অধিক পরিচিত। মেডিকেল চিকিৎসা শিক্ষার ন্যায় ডেন্টাল চিকিৎসা শিক্ষা দেশের বিভিন্ন প্রান্তে অবস্থিত ডেন্টাল কলেজসমুহের আওতায় পরিচালিত হয়। সরকারী অর্থায়ণে পরিচালিত বিভিন্ন বিশ্ববিদ্যালয়ের মেডিকেল অনুষদের অধীনে এ-সকল ডেন্টাল স্কুলসমুহ পরিচালিত হয়ে থাকে। স্নাতক পর্যায়ে বি.ডি.এস শিক্ষাক্রম পরিচালনার জন্য সংশ্লিষ্ট বিশ্ববিদ্যালয়সমুহ ডেন্টাল কলেজ পরিচালনা ও পর্যবেক্ষণ করে এবং এর প্রয়োজনে পেশাদার পরীক্ষাগ্রহণ, সিলেবাস প্রণয়ন, শিক্ষা পদ্ধতি ঠিক করাসহ যাবতীয় একাডেমিক কার্যক্রম নিয়ন্ত্রণ করে থাকে।
ঢাকা বিশ্ববিদ্যালয়ের অধিভুক্ত ডেন্টাল কলেজসমুহের তালিকা
চট্টগ্রাম বিশ্ববিদ্যালযের অধিভুক্ত ডেন্টাল কলেজসমুহ
রাজশাহী বিশ্ববিদ্যালযের অধিভুক্ত ডেন্টাল কলেজসমুহ
শাবিপ্রবি এবং সাস্ট-এর অধিভুক্ত ডেন্টাল কলেজসমুহ
বেগুনি বিগ্নোনিয়া
বিগ্নোনিয়া () হচ্ছে বিগ্নোনিয়াসি পরিবারের একটি একপ্রজাতি বিশিষ্ট গণের নাম। এই গণের একমাত্র প্রজাতিটির বৈজ্ঞানিক নাম হচ্ছে Saritaea magnifica, এবং এর ইংরেজি নাম হচ্ছে glowvine. এই প্রজাতির গাছে বেগুনি রঙের বেল আকারের ফুল ফোটে। এদের আদি নিবাস কলম্বিয়া ও ইকুয়েডর। এদের চাষাবাদের জন্য হিউমাস যুক্ত মাটি এবং উষ্ণ এবং আধা-উষ্ণমণ্ডলীয় জলবায়ু দরকার।
রাঙা ঠোঁট
রাঙা ঠোঁট বা লাল ঠোঁট (), (বৈজ্ঞানিক নাম: Psychotria elata) হচ্ছে রুবিয়াসি পরিবারের একটি উদ্ভিদ প্রজাতি। এদের ফুল হয় ছোট এবং মঞ্জরীপত্র দেখতে ফুলের মতো। পরে যখন ফুল-কুঁড়ি বের হয় তখন আর এর রাঙ্গা ঠোটের সৌন্দর্য থাকে না। এই মঞ্জরীপত্র ফুলের পাপড়ির মতই কাজ করে হামিংবার্ড বা পতঙ্গকে আকর্ষণ করার জন্যে। দক্ষিণ আমেরিকার বর্ষাবনের গাছ, এখন অনেক কম দেখা যায় সম্ভবত পরিবেশ দূষণের কারণে।
ইন্দোনেশিয়া এয়ারএশিয়া ফ্লাইট ৮৫০১
ইন্দোনেশিয়া এয়ারএশিয়া ফ্লাইট ৮৫০১ (QZ8501/AWQ8501) ইন্দোনেশিয়া এয়ারএশিয়া বিমানটি ইন্দোনেশিয়া থেকে সিঙ্গাপুর যাওয়ার পথে ২৮ ডিসেম্বর, ২০১৪ সালে হারিয়ে যায়, এসময় বিমানটিতে ১৫৫ জন যাত্রী এবং ৭ জন কর্মী ছিল। ইন্দোনেশিয়া এয়ারএশিয়া মালেশিয়ার অধিভুক্ত কম খরচের একটি বিমান সংস্থা।
প্রাথমিক পর্যায়ে- ভারি ঝড়বৃষ্টি এবং বজ্রপাৎ; বিমানটির নিখজের কারণ হিসাবে বিবেচনা করা হয়েছিল।
ফ্লাইটটি পশ্চিম ইন্দোনেশিয়ান সময় (ইউটিসি+০৭) ০৫.৩৫ মিনিটে জুরাবায়ার জুনাইদা আন্তর্জাতিক বিমানবন্দর থেকে উড্ডয়ন করে এবং চাঙ্গি আন্তর্জাতিক বিমানবন্দরে সিঙ্গাপুর স্থানীয় সময় (ইউটিসি+০৮)সকাল ০৮ঃ৩০ মিনিটে অবতরন করার কথা ছিল। বিমানটি ইন্দোনেশিয়ান এয়ার ট্রাফিক নিয়ন্ত্রণ অধীনে থাকার সময় খারাপ আবহাওয়া কারণ দেখিয়ে মূল ফ্লাইট পাথ থেকে বিচ্যুতির অণুরোধ জানায়। পাইলট পুরু মেঘ এড়াতে আরোহনের অণুরোধ করেছিল, যদিও ট্রান্সপন্ডার দ্বারা নির্দেশিত এবং ফ্লাইটরাডার দ্বারা সংগৃহীত উচ্চতা ছিল . এয়ার ট্রাফিক নিয়ন্ত্রকের সঙ্গে বিমানটির যোগাযোগ বিচ্ছিন্ন হয় স্থানীয় সময় সকাল ০৬ঃ১৭ মিনিটে যখন বিমানটি জাভা সাগরে বেলিতাং দ্বীপের কাছাকাছি ছিল ইন্দোনেশিয়ান এয়ার ট্রাফিক নিয়ন্ত্রণ অধীনে, স্বাভাবিক উচ্চতা ও গতিতে একটি আবহাওয়া বিশ্লেষণ বলছে, বিমান নিখোঁজের কয়েক মিনিট পূর্বে একটি ঝড়ের কবলে পরেছিল। জাভা দ্বীপ
ইন্দোনেশিয়ান পরিবহন মন্ত্রণালয় বলেছে, নিখোঁজ বিমান থেকে কোন বিপদ সংকেত পাঠানো হয়নি।
বিমানটির নির্মাতা সংস্থা এয়ারবাস (মডেল - ৩২০) ক্রমিক নং ৩৬৪৮, বিমান নিবন্ধন নন PK-AXC. এটি প্রথম উড্ডয়ন করে ২৫ সেপ্টেম্বর, ২০০৮ এবং এয়ারএশিয়াকে হস্তান্তর করা হয় ১৫ অক্টোবর, ২০০৮। বিমান প্রায় ১৩,৬০০ ফ্লাইট এবং প্রায় ২৩,০০০ ফ্লাইট ঘন্টা চলেছে। এটির সর্বশেষ নির্ধারিত রক্ষনাবেক্ষন করা হয় ১৬ নভেম্বর, ২০১৪ সালে। বিমানতে দুটি আন্তর্জাতিক CFM56-5B6 ইঞ্জিন এবং ১৮০ জন যাত্রী বহন করার জন্য তৈরি।
এয়ারএশিয়া ১৬২ জন যাত্রী ও ক্রূর জাতীয়তা প্রকাশ করেছে, যাদের মধ্যে ১৪৪ জন বয়স্ক, ১৭ শিশু এবং একটি নবজাতক।
বিমানে পাইলট ছিলেন:
চট্টগ্রামের ইসলামী ঐতিহ্য
চট্টগ্রামের ইসলামী ঐতিহ্য গ্রন্থটি প্রতিথযশা ঐতিহাসিক,চট্টগ্রাম বিশ্ববিদ্যালয়ের সাবেক উপাচার্য প্রফেসর ইমেরিটাস ডক্টর আবদুল করিম রচিত একটি ইতিহাসভিত্তিক গ্রন্থ।
ডক্টর আবদুল করিম রচিত এই গ্রন্থটি প্রথম ২০০২ সালের ২২ মার্চে প্রকাশিত হয়। 
গ্রন্থটির প্রকাশক প্রজ্ঞালোক প্রকাশনীর মালিক রেহেনা চৌধুরী।
গ্রন্থটি মূলত চট্টগ্রামে ইসলামের ইতিহাসকে তুলে ধরার চেষ্টা করা হয়েছে। এই গ্রন্থে মুসলিম আমলের সংগ্রহকৃত আরবি ফারসি শিলালিপি সংগ্রহ, শিলালিপি পাঠ এবং এসব শিলালিপির অনুবাদ তুলে ধরা হয়েছে। গ্রন্থটির অনুচ্ছেদগুলো নিম্নে তুলে ধরা হল
সেন্ট যোসেফস্ উচ্চ বিদ্যালয়, বনপাড়া, নাটোর
সেন্ট যোসেফস্ উচ্চ বিদ্যালয় নাটোর জেলার বনপাড়ায় অবস্থিত একটি বিদ্যালয়। খ্রিস্টান ধর্মপ্রচারকদের দ্বারা প্রতিষ্ঠিত বিদ্যালয়টির যাত্রা শুরু হয় ১৯৬৩ সালে। এই বিদ্যালয়টি রাজশাহী অঞ্চলের নাটোরের একটি সুনাম ধন্য শিক্ষা প্রতিষ্ঠান। এখানকার অনেক প্রাক্তন ছাত্র মুক্তিযোদ্ধা, ডক্টরেট, চিকিৎসক, প্রকৌশলী, আইনজীবী ও সরকারি কর্মকর্তা । স্কুলটি ২০১৩ সালে ৫০ বছরের জুবিলী পালন করেছে। এই স্কুলটি বাঙালিদের সাথে আদিবাসীরাও শিক্ষা লাভ করে প্রতিষ্ঠিত হয়েছেন এবং দেশ ও জাতির কল্যাণে অবদান রেখে যাচ্ছে ।
১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদিমনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক হিসেবে যুক্ত হন।
১৯৬৩ সালে ভেরপল্লী ও চেসকাতোর অক্লান্ত চেষ্ঠায় বর্তমান গীর্জার সংলগ্ন চত্বরে নিমিত হয় ১১ কক্ষ বিশিষ্ট ইংরেজী U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক সহযোগিতা করেন মরহুম সাব্দুল আলী প্রমানিক। এসময়েই স্কুলটি জুনিয়র হাই স্কুলে উন্নিত করা হয়।
বর্তমানে প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। প্রধান শিক্ষক লাজারুশ রোজারিও’র নেতৃত্বে প্রায় ৫০জন শিক্ষক-শিক্ষিকা তাদের শিক্ষা দিয়ে যাচ্ছেন।
১৯৮৭ সালে শ্রেষ্ঠত্বের জন্য বিদ্যালয়টি জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে।
ওয়াহাব রিয়াজ
ওয়াহাব রিয়াজ (পাঞ্জাবি, ) হলেন একজন পাকিস্তানী আন্তর্জাতিক ক্রিকেটার। তিনি বা-হাতি ফাস্ট বোলার এবং ডান হাতি ব্যাটসম্যান হিসেবে পরিচিত। রিয়াজ লাহোরের এইটসান কলেজের সাবেক ছাত্র। তিনি প্রায়শই গতিতে বল করতে পারেন এবং বল করে থাকেন।
ওয়াহাব রিয়াজের ২০১০ সালের সিরিজের তৃতীয় টেস্টে ইংল্যান্ডের বিরুদ্ধে তার টেস্ট ক্রিকেটে অভিষেক হয়। ইংল্যান্ড প্রথমে ব্যাটিং করতে নামে এবং ওয়াহাব ৬৩ রান খরচ করে ৫ উইকেট লাভ করেন। পাকিস্তানের প্রথম ইনিংসে ওয়াহাব ৩ নং ব্যাটিং করতে নেমে ২৭ রান করেন।
১ মার্চ, ২০১৫ তারিখে ব্রিসবেন ক্রিকেট গ্রাউন্ডে অনুষ্ঠিত ক্রিকেট বিশ্বকাপে পাকিস্তানের প্রথম ক্রিকেটার হিসেবে বিশ্বকাপের কোন খেলায় রিয়াজ অর্ধ-শতকসহ ৪ উইকেট লাভ করেন। খেলায় তিনি ম্যান অব দ্য ম্যাচের পুরস্কার লাভ করেন।
কালনীর ঢেউ
কালনীর ঢেউ বাংলা লোকশিল্পের অন্যতম দিকপাল বাউল সম্রাট শাহ আবদুল করিম রচিত একটি গানের বই।
গ্রন্থটির প্রকাশক হচ্ছেন মোঃ নুরজালাল (বাবুল)।১৩৮৮ বঙ্গাব্দের আশ্বিনে (১৯৮১ সালের সেপ্টেম্বর মাসে) গ্রন্থটি প্রথম প্রকাশিত হয়। বর্তমানে গ্রন্থটির ষষ্ঠ সংস্করণ বাজারে পাওয়া যাচ্ছে।
বিভিন্ন ধরনের সর্বমোট ১৬৭টি গান নিয়ে গ্রন্থটি রচিত হয়েছে। প্রকাশক গানগুলোকে বিভিন্ন শ্রেণীতে বিভক্ত করেছেন। শ্রেণীগুলো হচ্ছে
কর্ণ শর্মা
কর্ণ বিনোদ শর্মা (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য কর্ণ শর্মা অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি।
২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লীগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন।
৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান।
৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে।
আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন।
নাফাখুম জলপ্রপাত
নাফাখুম জলপ্রপাত, বান্দরবান জেলায় অবস্থিত একটি প্রাকৃতিক জলপ্রপাত। মারমা ভাষায় "খুম" মানে জলপ্রপাত। এটি বাংলাদেশের সবচেয়ে বড় জলপ্রপাত।
বান্দরবান জেলার থানচি উপজেলার রেমাক্রি ইউনিয়নে এই জলপ্রপাতটি অবস্থিত। বান্দরবান জেলার থানচি উপজেলার রেমাক্রি একটি মারমা অধু্যসিত এলাকা। বান্দরবন হতে ৭৯ কিঃমিঃ দুরে অবস্থিত থানচি। সাঙ্গু নদীর পাড়ে অবস্থিত থানচি বাজার। এই সাঙ্গু নদী ধরে রেমাক্রীর দিকে ধীরে ধীরে উপরে উঠতে হয় নৌকা বেঁয়ে। কারণ নদীটি রেমাক্রী হতে থানচির দিকে ধীরে ধীরে ঢালু হয়ে এসেছে এবং এই জন্য এখানে অনেক স্রোত থাকে। নদীর কিছুদূর পর পর ১-২ ফুট এমন কি কোথাও কোথাও ৪/৫ ফুট পর্যন্ত ঢালু হয়ে নিচে নেমেছে। নদীর দুপাশে সবুজে মোড়ানো উচু উচু পাহাড় রয়েছে। কোন কোন পাহাড় এতই উচু যে তার চূড়া ঢেকে থাকে মেঘের আস্তরে। সবুজে ঘেরা সে পাহাড়ে মাঝে মাঝে দু একটি উপজাতী বসতঘর দেখা যায়। পাহাড়ের ঢালুতে টিন আর বেড়ার ঘর গুলো মারমা ভাষায় বলে ‘খুম’ মানে হচ্ছে জলপ্রপাত। রেমাক্রি থেকে তিন ঘন্টার হাঁটা পথ দূরত্বে এই জলপ্রপাত।
বান্দরবান শহর থেকে থানচি উপজেলা সদরের দূরত্ব ৭৯ কিঃমিঃ। রিজার্ভ চাঁদের গাড়ীতে বান্দরবান থেকে থানচি যেতে সময় লাগে ৩ ঘন্টা।
বর্ষায় ইঞ্জিনবোটে থানচি থেকে তিন্দু যেতে সময় লাগে আড়াই ঘন্টা। তিন্দু থেকে রেমাক্রি যেতে লাগবে আরও আড়াই ঘন্টা। শীতের সময় ইঞ্জিন বোট চলার মত নদীতে যথেষ্ট গভীরতা থাকেনা। তখন ঠ্যালা নৌকাই একমাত্র বাহন।
রেমাক্রি বাজার থেকে দুইভাবে নাফাখুম-এ যাওয়া পথ আছে। এক ঘন্টা উঁচু-নীচু পাহাড়ী পথ মাড়িয়ে (পাহাড় ডিঙিয়ে) তারপর রেমাক্রি খালের পাড় ধরে বাকিটা হেঁটে এই পথে চার ঘন্টা লাগে নাফাখুমে পৌঁছাতে। এতে রেমাক্রি খাল ক্রস করতে হয় তিন বার এবং শেষের দিকে সাঁতার পানি পেরুতে হয়। অপরদিকে আবার পাহাড় না ডিঙিয়ে গোটা পথই রেমাক্রি খালের পাশ দিয়েও যাওয়া যায়।
রাতে থাকার জন্য যেতে হয় তিন্দু, রেমাক্রি। মারমাদের বাঁশ-কাঠের বাড়ীতে সেখানে থাকা খাওয়ার ব্যবস্থা থাকে।
দ্য ইন্টারভিউ
দি ইন্টারভিউ (ইংরেজি: The Interview, বাংলা অনুবাদ: "সাক্ষাৎকার") ২০১৪ সালে মুক্তিপ্রাপ্ত একটি রাজনৈতিক কমেডি নির্ভর আমেরিকান চলচ্চিত্র। সেথ রজেন এবং ইভাব গোল্ডবার্গের এটি দ্বিতীয় যৌথ পরিচালনা। এর আগে এই পরিচালকদ্বয়, দিস ইজ দ্যা এন্ড চলচ্চিত্রটি পরিচালনা করে। রজেন, গোল্ডবার্গ এবং স্টার্লিংয়ের কাহিনীর ভিত্তিতে চিত্রনাট্য রুচনা করেছেন ড্যান স্টার্লিং। চলচিত্রের কাহিনীতে দেখা যাবে অভিনেতা রজেন এবং জেমস ফ্রাংকো দুজন সাংবাদিক যারা উত্তর কোরিয়ার প্রেসিডেন্ট কিম জং উন এর সাক্ষাৎকার নিতে গিয়ে হত্যা করার নির্দেশনা পায়। ২০১৪ সালের জুন মাসে উত্তর কোরিয়া হুমকি দেয় যদি চলচ্চিত্রটির পরিবেশক কলাম্বিয়া পিকচার্স ম্যুভিটিকে মুক্তি দেয় তবে আমেরিকার বিরুদ্ধে ক্ষমাহীন পদক্ষেপ গ্রহণ করা হবে। কিম জন উন এর ভূমিকায় অভিনয় করেছেন অভিনেতা র‍্যান্ডাল পার্ক। কলাম্বিয়া চলচ্চিত্রটির মুক্তির তারিখ ১০ অক্টোবর থেকে বাড়িয়ে ২৫ ডিসেম্বর করে। চলচ্চিত্রটির ব্যাপক পরিমার্জন ঘটিয়ে তারা উত্তর কোরিয়ার কাছে গ্রহণযোগ্য করে তোলার চেষ্টা করে। চলচ্চিত্রটি নিয়ে মিডিয়া জগতে ব্যাপক আলোচনার সৃষ্টি হয়। তবে মুক্তির পর এটি চলচ্চিত্র বোদ্ধাদের কাছ থেকে মিশ্র প্রতিক্রিয়া পেয়েছে। ৪৪ মিলিয়ন ডলারের ১১২ মিনিটের চলচ্চিত্রটি ১১ ডিসেম্বর লস এঞ্জেলসে উদ্বোধন করার পর ২৪ ডিসেম্বর উত্তর আমেরিকায় মুক্তি দেয়া হয়।
চিলাহাটি ইউনিয়ন
চিলাহাটি ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২২.৫ বর্গ কিলোমিটার (১২০৯১ একর)।
১নং চিলাহাটি ইউনিয়নটি পঞ্চগড় জেলার দেবীগঞ্জ থানরা সর্ব উত্তরে অবস্থিত।
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ৬৮টি এবং মৌজা সংখ্যা ৬টি।
এই এলাকায় সর্বমোট ৩০১০০ জন বাস করে যার মধ্যে পুরুষ ১৫৬৯০ জন এবং মহিলা ১৪৪১০ জন।
এই এলাকায় ৩টি প্রাথমিক বিদ্যালয়. ১টি উচ্চ বিদ্যালয় এবং ১টি কলেজ রয়েছে।
এই ইউনিয়নের শিক্ষার হার শতকরা প্রায় ৭৮%।
ঢাকা থেকেঢাকা-বঙ্গবন্ধু সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলাডোমার উপজেলা পর্যন্ত ০৬ কিঃমি উত্তর দিকে আসলে দেবীগঞ্জ উপজেলা পরিষদ। দেবীগঞ্জ উপজেলা থেকে ২০.০০ কিঃমিঃ উত্তর পার্শ্বে ১নং চিলাহাটি ইউনিয়ন পরিষদ অবস্থিত।
পঞ্চগড়- দেবীগঞ্জ থেকে জাতীয় মহাসড়ক পথে বোদা উপজেলা পর্যন্ত এবং বোদা থেকে পূর্ব দিকে ১৯ কিঃমিঃ আসলে পূর্ব পার্শ্বে ১৯.০০কিঃমিঃ ১নং চিলাহাটি ইউনিয়ন পরিষদ।
দিনাজপুর- ১নং চিলাহাটি দিনাজপুরথেকে মহাসড়ক পথে ৪০ কিঃমিঃ পথ আসলে বীরগঞ্জ উপজেলা, বীরগঞ্জ থেকে ২০ কিঃমি উত্তরে খানসামা, ২০ কিঃমিঃ উত্তরে ঝাড়বাড়ী নামক বাজার এবং ঝাড়বাড়ী থেকেপর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৮৩কিঃমি (দিনাজপুর-১নং চিলাহাটি) পথ আসলে ১নং চিলাহাটি ইউনিয়ন পরিষদ।
দেবীগঞ্জ উপজেলা
শালডাঙ্গা ইউনিয়ন
শালডাঙ্গা ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২১.৫ বর্গ কিলোমিটার (৬৯৬৪ একর)।
দেবীগঞ্জ উপজেলার উত্তর পশ্চিম কোণে অবস্থিত অতীত ঐতিহ্যে ভরা শালডাঙ্গা ইউনিয়ন। এর পূর্বে টেপ্রীগঞ্জ ইউনিয়ন, দক্ষিণে দেবীডুবা ও পামুলী ইউনিয়ন এবং উত্তর ও পশ্চিমে বোদা উপজেলা।
শালডাঙ্গা সুদূর অতীত থেকে শাল গাছের জন্য বিখ্যাত। করতোয়া তীরবর্তী এই অঞ্চলে পৌরণিক কাল থেকে শাল গাছের অরণ্য ছিল। রামায়নের যুদ্ধে এটি বিশেষ অস্ত্র হিসাবে শালগাছ ব্যবহৃত হয়েছিল। শালডাঙ্গার মাটি ও পানির নিচে এখনও অনেক শালগাছ উত্তোলিত হচ্ছে। জনশ্রুতি অনুযায়ী এগুলো নূহ্ নবীর প্রলংকরী বন্যার সময় মাটি ও পানির নিচে তলিয়ে যায়। শালডাঙ্গা এখন ও বিলুপ্ত প্রায় শাল বাগান আছে। ঐতিহ্যবাহী েএই শালগাছকে কেন্দ্র করে শালডাঙ্গার নামকরণ হয়। আগে টেপ্রীগঞ্জ ইউনিয়ন শালডাঙ্গার অন্তর্ভুক্ত ছিল।
শুধু দেবীগঞ্জ অঞ্চলেই নয় বরং সমগ্র দিনাজপুর অঞ্চলের মধ্যে প্রধান বাণিজ্যিক কেন্দ্র ছিল শালডাঙ্গা। মধ্যযুগে এটি ছিল উত্তর বাংলার একটি বিখ্যাত বন্দর। এখান থেকে শাল, শিশু কাঠ নৌকা ভর্তি করে বিশ্বের বিভিন্ন স্থানে নিয়ে যাওয়া হত। বৃটিশ আমলে এ অঞ্চলের শ্রেষ্ঠ বন্দর ছিল এটি। সে সময় শালডাঙ্গা পাটের জন্য বিখ্যাত ছিল । বৃটিশ আমলে ইংল্যান্ডের Rally Brothers নামে একটি পাট কোম্পানী শালডাঙ্গা পাট ব্যবসা করত । সে সময় বেলিং মেশিন ছিল শালডাঙ্গায়। এই মেশিনে এখান থেকে পাট বেলিং করে জলপাইগুড়ি হয়ে সেই পাট ইংল্যান্ডে ডান্ডি চলে যেত। তাছাড়া কলকাতা, মুর্শিদাবাদ প্রভৃতি এলাকার সাথেও এর ভগ্নাবশেষ আছে। এছাড়া বৃহত্তর দিনাজপুর অঞ্চলের মধ্যে শালডাঙ্গা প্রথম টেলিফোন লাইন ও পোস্ট অফিস স্থাপিত হয়। দেবীগঞ্জ থানার মধ্যে প্রথম বিদ্যুৎ লাইনও স্থাপিত হয় এখানে তবে বর্তমানে স্থানটি তার গুরুত্ব হারিয়ে ফেলেছে।
এই ইউনিয়নের অধীনে ১২টি ওয়ার্ড রয়েছে। এই এলাকায় গ্রামের সংখ্যা মোট ৬১টি এবং মৌজা সংখ্যা ১০টি।
এই এলাকায় সর্বমোট ১৮০৩৪ জন বাস করে।
এই এলাকায় ১৩টি প্রাথমিক বিদ্যালয়, ৩টি উচ্চ বিদ্যালয় এবং ১টি কলেজ রয়েছে।
পঞ্চগড় জেলার দেবীগঞ্জ উপজেলা সদর হইতে ১১কিলোমিটার উত্তর-পশ্চিমে, মাড়েয়া বাজার্ হইতে ৩.৫ কিলোমিটা দক্ষিণে এবং করতোয়া নদীর সিকি কিলোমিটার পশ্চিমে দেবত্তর গ্রামে অবস্থিত।
এই ইউনিয়নে একটি ইউনিয়ন ভূমি অফিস রয়েছে। এই অফিসের প্রধান কার্যাবলী হলো
দেবীগঞ্জ উপজেলা
বিষেন সিং বেদী
বিষেন সিং বেদী (; ; জন্ম: ২৫ সেপ্টেম্বর, ১৯৪৬) অমৃতসরে জন্মগ্রহণকারী ভারতের সাবেক প্রথিতযশা আন্তর্জাতিক ক্রিকেটার। ভারত ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করতেন। ১৯৬৬ থেকে ১৯৭৯ সময়কালে ভারতের পক্ষে টেস্ট ক্রিকেটে অংশগ্রহণ করেন। এছাড়াও তিনি জাতীয় দলকে ২২ টেস্টে নেতৃত্ব দেন। তাঁর সময়কালেই ভারতে স্পিন জনপ্রিয়তা অর্জন করতে শুরু করে। বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, ভাগবত চন্দ্রশেখর ও শ্রীনিবাসন ভেঙ্কটরাঘবনকে নিয়ে ভারতীয় স্পিন জগতে একচ্ছত্র আধিপত্য বিস্তারে ব্যাপক ভূমিকা রাখেন।
পনের বছর বয়সে উত্তর পাঞ্জাবের পক্ষে ঘরোয়া ক্রিকেট খেলতে শুরু করেন। এর মাত্র দুই বছর পূর্ব থেকে ক্রিকেটে হাতে খড়ি হয়। পরবর্তীতে ১৯৬৮-৬৯ মৌসুম থেকে রঞ্জি ট্রফিতে দিল্লির পক্ষে খেলতে থাকেন। তন্মধ্যে ১৯৭৪-৭৫ মৌসুমে রেকর্ডসংখ্যক ৬৪ উইকেট লাভ করেন। এছাড়াও ইংল্যান্ডের কাউন্টি ক্রিকেটে অনেকগুলো বছর নর্দাম্পটনশায়ারের প্রতিনিধিত্ব করেন। প্রথম-শ্রেণীর ক্রিকেটে ১৫৬০ উইকেট নিয়ে খেলোয়াড়ী জীবন সমাপ্ত করেন যা যে-কোন ভারতীয় ক্রিকেটারদের মধ্যে সর্বোচ্চ।
১৯৬৯-৭০ মৌসুমে কলকাতায় অনুষ্ঠিত সফরকারী অস্ট্রেলিয়ার বিপক্ষে তিনি তাঁর সেরা বোলিং পরিসংখ্যান ৭/৯৮ লাভ করেন। ১৯৭৮-৭৯ মৌসুমে পার্থে একই দলের বিরুদ্ধে টেস্টের সেরা ১০/১৯৪ করেন। ১৯৭৬ সালে কানপুরে নিউজিল্যান্ডের বিরুদ্ধে অনুষ্ঠিত টেস্টে একমাত্র অর্ধ-শতক ও অপরাজিত ৫০* রান করেন। একই মৌসুমে মনসুর আলি খান পতৌদি'র পরিবর্তে দলের অধিনায়ক মনোনীত হয়। অধিনায়ক হিসেবে ১৯৭৬ সালে পোর্ট-অব-স্পেনে অনুষ্ঠিত ওয়েস্ট ইন্ডিজের বিপক্ষে তৃতীয় টেস্টে প্রথম জয় পান। ঐ খেলায় ভারত তৎকালীন ৪র্থ ইনিংসে রেকর্ড ৪০৬ রান সংগ্রহ করে ভারত স্মরণীয় জয় পায়। এরপর নিউজিল্যান্ডের বিপক্ষে নিজ দেশে ২-০ সিরিজে জয় পায়। কিন্তু ধারাবাহিকভাবে ইংল্যান্ডের বিপক্ষে নিজ দেশে ৩-১, বিদেশে অস্ট্রেলিয়ার বিপক্ষে ৩-২ এবং পাকিস্তানের বিপক্ষে ২-০ সিরিজ পরাজয়ের ফলে সুনীল গাভাস্কার তাঁর স্থলাভিষিক্ত হন।
ল্যান্স গিবসের প্রতিটেস্টে ১৬.৬২ ওভার মেইডেন ওভার লাভের পর তিনি ১৬.৩৫ ওভার মেইডেন নিয়ে দ্বিতীয় স্থানে আছেন। এছাড়াও প্রতি উইকেট প্রাপ্তিতে ৪.২ মেইডেন ওভার দেন।
ইনিংসে আট উইকেট লাভবিহীন অবস্থায় ১৫৬০ উইকেট নিয়ে সর্বাগ্রে অবস্থান করছেন তিনি। ১৫৩৬ উইকেট নিয়ে নিকটতম স্থানে অবস্থান করছেন কেন হিগস। ২০০৮ সালে উইজডেন ক্রিকেটার্স অ্যালমেনাক ঘোষণা করে যে, বেদী ক্রিকেটের ইতিহাসে সেরা পাঁচ ক্রিকেটারের একজন, যিনি বর্ষসেরা ক্রিকেটারের খেতাব লাভে সক্ষম হননি। তিনি নিজেই পোশাক-আশাক পরিষ্কার করেন যাকে তিনি তাঁর ভাষায় কাঁধ ও আঙ্গুলের সেরা ব্যায়াম হিসেবে চিহ্নিত করেছেন।
অধিনায়ক থাকাকালীন বেদী বেশকিছু বিতর্কে জড়িয়ে পড়েন। ১৯৭৬ সালের রেকর্ডভাঙ্গা ইনিংস খেলার টেস্টে ওয়েস্ট ইন্ডিজ তাদের সেরা চারজন ফাস্ট-বোলারকে বোলিং আক্রমণে নামায়। তিনি এ কৌশল বুঝতে পারেন ও দুইজন খেলোয়াড় রিটায়ার্ড হার্ট হলে দ্রুত ইনিংস ঘোষণা করেন। এরফলে দ্বিতীয় ইনিংসে পাঁচজন খেলোয়াড় আঘাতের কারণে মাঠে নামেননি।
শহীদ সোহরাওয়ার্দী মেডিকেল কলেজ হাসপাতাল
শহীদ সোহরাওয়ার্দী মেডিকেল কলেজ হাসপাতাল বাংলাদেশের রাজধানী ঢাকার শের-ই-বাংলা নগরে অবস্থিত সরকারি মালিকানাধীন তৃতীয় পর্যায়ের হাসপাতাল। দেশব্যাপী চিকিৎসা জ্ঞান ছড়িয়ে দেয়া ও দক্ষ ডাক্তার গড়ে তোলার জন্য ১৯৬৩ সালে এটি প্রতিষ্ঠিত হয়। বর্তমানে এর শয্যা সংখ্যা ৮৭৫ টি এবং এতে ৫০০জন শিক্ষার্থী ও ২০১০ জন কর্মকর্তা-কর্মচারী রয়েছে।
শহীদ সোহরাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাস্পাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহরাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে "বেগম খালেদা জিয়া মেডিকেল কলেজ" হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম "শহীদ সোহরাওয়ার্দী মেডিকেল কলেজ"-এ পরিবর্তন করা হয়েছে।
মেডিকেল কলেজ হাসপাতালে ৫০০জন শিক্ষার্থী এবং ২০০০জন কর্মকর্তা-কর্মচারী রয়েছে।
দালমা সান্তোস
দালমা পেরেইরা দিয়াস দস সান্তোস (; জন্ম: ২৭ ফেব্রুয়ারি, ১৯২৯-২৩ জুলাই, ২০১৩) ছিলেন একজন ব্রাজিলীয় ফুটবলার যিনি ব্রাজিল দলের পক্ষ হয়ে চারটি বিশ্বকাপে প্রতিনিধিত্ব করেছেন। ১৯৫৮ ও ১৯৬২ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। দালমা সান্তোসকে ফুটবলের ইতিহাসের অন্যতম সেরা রাইট ব্যাক হিসেবে গন্য করা হয়। তিনি সাধারনত রক্ষনভাগের খেলোয়াড় হলেও দলের প্রয়োজনে প্রায়ই উপরে উঠে দলের আক্রমণে সহায়তা করতেন।
১৯৫৪, ১৯৫৮ ও ১৯৬২ বিশ্বকাপের অল-স্টার দলে জায়গা পেয়েছেন তিনি। এছাড়াও ২০০৪ সালে ফিফার শততম বর্ষপূর্তিতে পেলের ঘোষিত সেরা ১২৫ বেঁচে থাকা ফুটবলার-এর তালিকায় তার নাম অন্তর্ভুক্ত হয়।
দালমা সান্তোস ২৩ জুলাই ২০১৩ নিউমোনিয়ায় আক্রান্ত হয়ে উবেরাবার একটি হাসপাতালে মারা যান।
দেবীগঞ্জ সদর ইউনিয়ন
দেবীগঞ্জ সদর ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ১৩ বর্গকিলোমিটার (৬০৬২ একর)।
এই ইউনিয়নের পূর্বে উপজেলা পরিষদ ও পূর্বে জেলার শেষ সীমানা ইউনিয়ন পরিষদ। পশ্চিমে করতোয়া নদী ও পশ্চিম ৯নং দেবীডুবা ইউনিয়ন পরিষদ। উত্তরে ৭নং টেপ্রীগঞ্জ ইউনিয়ন পরিষদ। দক্ষিণে ৬নং সোনাহার ইউনিয়ন পরিষদ।
দেবীগঞ্জ নামকরণ নিয়ে সাধারণত দুটি মতই বেশি প্রচলিত। এই জনপদটি পূর্বে রাজবংশীয় হিন্দু অধ্যুষিত ছিল বিধায় এখানে ছোট ছোট অনেক দেব দেবীর মূর্তি পাওয়া যেত। কিছু দিন আগেও এ অঞ্চলের বিভিন্ন অংশে মাটির নিচে অনেক ছোট ছোট মাটির মূর্তি পাওয়া যায়। এই দেব বা দেবীর নাম থেকেই দেবীগঞ্জ নামটি হতে পারে। তবে সবচেয়ে গ্রহনযোগ্য মত হল-সন্ন্যাসী বিদ্যোহের অন্যতম রুপকার ও খ্যাতিমান নেত্রী দেবী চৌধুরীর নামে নামকরণ। কারণ দেবীগঞ্জ ছিল তার বিপ্লবী আড্ডা। এ অঞ্চলে প্রবাহিত তিস্তা, করতোয়া, আত্রাই প্রভৃতি নদী ছিল তার অবাধ বিচরনস্থল। এখানকার বিভিন্ন জনপদে তিনি বৃটিশদের সাথে খন্ড খন্ড যুদ্ধে অবতীর্ন হয়ে ছিলেন। তাই কৃষক-সন্ন্যাসী ফকির বিদ্যোহের অন্যতম নেত্রী দেবী চৌধুরীরর স্মৃতি থেকে এর নামকরণ করা হয় দেবীগঞ্জ। এর অন্যতম প্রমান হল তার প্রধান সহযোগী ভবানী পাঠকের নামে দেবীগঞ্জের দক্ষিণে ভবানীগঞ্জ নামে একটি জায়গার নাম করণ করা হয়েছে।
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি ।
এই এলাকায় সর্বমোট ৩২২১৬ জন বাস করে ।
এই এলাকায় ১২টি প্রাথমিক বিদ্যালয়. ৬টি উচ্চ বিদ্যালয় এবং ২টি কলেজ, ৩টি মাদ্রাসা । এই ইউনিয়নের শিক্ষার হার শতকরা প্রায় ৫৯% ।
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ৪টি কমিউনিটি ক্লিনিক রয়েছে।
রাজধানী ঢাকা থেকে ঢাকা -পঞ্চগড় মহাসড়কের পঞ্চগড় জেলার বোদা উপজেলা থেকে পূর্বে পাকারাস্তা হয়ে ৩০ কি:মি: আসলেই দেবীগঞ্জ উপজেলা পরিষদ। উপজেলা পরিষদের ঠিক পশ্চিমে দেবীগঞ্জ থানা, থানার সংলগ্নে ৩নং দেবীগঞ্জ ইউনিয়ন পরিষদ উপস্থিত। ঢাকা- নীলফামারী মহাসড়কের নীলফামারী জেলার ডোমার উপজেলা থেকে ৮ কি:মি: উত্তরে আসলেই ৩নং দেবীগঞ্জ ইউনিয়ন পরিষদ।দেবীগঞ্জ উপজেলা
বাংলাদেশে পারমাণবিক শক্তি
বাংলাদেশে পারমাণবিক শক্তির উন্নয়নে পারমাণবিক বিদ্যুত কেন্দ্র স্থাপনের প্রথম পরিকল্পনা গৃহীত হয় ১৯৬১ সালে। সে থেকে এই প্রকল্প স্থাপনের সম্ভ্যাবতা যাচাইয়ের পর ১৯৬৩ সালে পাবনার রূপপুরকে প্রকল্পের স্থান হিসেবে নির্বাচন করা হয়। ২০০১ সালে বাংলাদেশ সরকার পারমানবিক শক্তি পরিকল্পনা গ্রহণ করে এবং জুন ২৪, ২০০৭ সালে সরকার দেশে বিদ্যুত সমস্যা সমাধানের লক্ষ্যে পারমানবিক বিদ্যুৎ কেন্দ্র স্থাপনের নীতিগত সিদ্ধান্ত গ্রহণ করে।
২০০৯ সালে বাংলাদেশ সরকার রাশিয়ার সাথে বিদ্যুৎ কেন্দ্র নির্মানের আলোচনা শুরু করে এবং একই বছরের ১৩ই ফেব্রুয়ারি দুই দেশের মধ্যে পারমাণবিক বিদ্যুৎ কেন্দ্র নির্মাণের লক্ষ্যে একটি সমঝোতা স্মারক বা MOU (Memorendum of Understanding) স্বাক্ষরিত হয়। এছাড়া বাংলাদেশ যুক্তরাষ্ট্র , ফ্রান্স এবং চীনের সাথে শান্তিপূর্ণ পারমাণবিক শক্তি কার্যক্রম পরিচালনা করা শীর্ষক একটি সহযোগিতা স্মারকে স্বাক্ষর করেছে। বাংলাদেশ সরকারের বিদ্যুত জ্বালানী ও খনিজ সম্পদ মন্ত্রণালয় এবং বিদ্যুত উন্নয়ন বোর্ড স্থানীয় পর্যায়ে যুক্ত আছে।
ফেব্রুয়ারি ২, ২০১১ সালে বাংলাদেশ ও রাশিয়ার রাষ্ট্রীয় আণবিক শক্তি করপোরেশনের (রসাটম) সাথে দেশের দক্ষিণ-পশ্চিমাঞ্চলীয় পাবনা জেলার রূপপুরে পারমাণবিক বিদ্যুত কেন্দ্র স্থাপনের চুক্তি স্বাক্ষরিত হয়েছে। চুক্তি অনুযায়ী রাশিয়া ২০০০হাজার মেগাওয়াট বিদ্যুত উৎপাদনের লক্ষ্যে দুটি পারমাণবিক চুল্লী স্থাপন করবে এবং আগামী পাঁচ বছর এই প্রকল্প বাস্তবায়নের সময় সীমা নির্ধারিত হয়েছে। ২০২১ সালে আনুমানিক দুই বিলিয়ন ডলার ব্যয়ে নির্মিতব্য এই বিদ্যুত কেন্দ্রটি উৎপাদনের জন্য চালু হবে বলে জানান রাশিয়ার রাষ্ট্রীয় পারমাণবিক শক্তি কমিশনের মহাপরিচালক এবং সাবেক প্রধানমন্ত্রী সের্গেই কিরিয়েঙ্কো ।
মে ২৯, ২০১৩ সালে প্রধানমন্ত্রী বাংলাদেশের দক্ষিণ অঞ্চলের অভ্যন্তরীণ কোন দ্বীপে দ্বিতীয় পারমাণবিক বিদ্যুত কেন্দ্র নির্মাণ করার ঘোষণা দিয়েছেন।
পামুলী ইউনিয়ন
পামুলী ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২১ বর্গকিলোমিটার (৫২৮০ একর)।
এই ইউনিয়নের অধীনে ৩টি ওয়ার্ড রয়েছে। এই এলাকায় গ্রামের সংখ্যা মোট ১৪টি।
এই এলাকায় সর্বমোট ১৯৬০৭ জন বাস করে ।
এই এলাকায় ১১টি প্রাথমিক বিদ্যালয়. ৬টি উচ্চ বিদ্যালয় এবং ৩টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৬৫%।
৬ টি উচ্চ বিদ্যালয়ের মধ্যে কালুর হাট কে,সি দ্বিমুখী উচ্চ বিদ্যালযের মান প্রত্যেক বছর নতুন মুখে উজ্জিবিত হয়। তারপরের স্থানে রয়েছে রফিকা মতিন বালিকা উচ্চ বিদ্যালয়।
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র, ১টি উপস্বাস্থ্য কেন্দ্র এবং ১টি কমিউনিটি ক্লিনিক রয়েছে।
রাজধানী ঢাকা থেকে ঢাকা-ভায়া- দেবীগঞ্জ ভায়া পঞ্চগড় হাইওয়ে রোডের লক্ষীরহাট চৌরাস্তা হতে ১.৫ কি.মি দক্ষিনে, মৌমারী হতে ১.৫ কি.মি উত্তরে পামুলী ইউনিয়ন কমপ্লেক্স ভবন অবস্থিত
দেবীগঞ্জ উপজেলা
সৌন্দর্য্য
সৌন্দর্য্য বা সৌন্দর্য () হল কোন ব্যক্তি, প্রাণী, স্থান, বস্তু, অথবা ধারনার একটি বৈশিষ্ট্য, যা কোন আনন্দ বা আত্মতৃপ্তির উপলব্ধিক বা অনুভূতিক অভিজ্ঞতার যোগান দেয়। সৌন্দর্য্যকে নন্দনতত্ত্ব, সমাজবিজ্ঞান, সামাজিক মনোবিজ্ঞান, এবং সংস্কৃতির একটি অংশ হিসেবে গণ্য করা হয়। একটি "আদর্শ সৌন্দর্য্য" হল এমন একটি সত্তা, যেটি প্রশংসিত হয় অথবা এমন কিছু বৈশিষ্ট্য যেগুলো নির্দিষ্ট সংষ্কৃতিতে ব্যাপকভাবে পরিপূর্ণতার বৈশিষ্ট্য হিসেবে গণ্য হয়।
অর্চিতা স্পর্শিয়া
অর্চিতা স্পর্শিয়া , (জন্মঃ ৮ই ডিসেম্বর, ১৯৯২) একজন বাংলাদেশী মডেল ও অভিনেত্রী। মডেলিং ও টিভি বিজ্ঞাপন পাশাপাশি তিনি নাটকে অভিনয় করেও বেশ সুনাম অর্জন করেছেন। এয়ারটেল পরিচালিত ‘ইম্পসিবল ৫' এ অভিনয় করে ২০১৩ সালে অভিনেত্রী হিসেবে জনপ্রিয়তা লাভ করেন। 
এছাড়া বিটিভি তে বিবিসি এর উজান গাঙ্গের নাইয়া তে অভিনয় করে তাঁর কর্মজীবনে ভিন্ন মাত্রা যোগ করেন।
অভিনয় শুরুর আগে স্পশিয়া টিভি বিজ্ঞাপন ও মডেলের প্রতি আকৃষ্ট ছিলেন। তাঁর চলচিত্রের প্রতিও আগ্রহ রয়েছে। ২০১৫ সালে নির্মাতা রাফসান আহমেদের সাথে তাঁর বিয়ে হয়। বিয়ের কিছু দিনের মধ্যে একই বছর ২০১৫ সালে তাদের মধ্যে বিবাহ বিচ্ছেদ ঘটে।
স্পর্শিয়া তাঁর অভিনয় জীবন শুরু করেন ‘প্যারাসুট’ তেলের বিজ্ঞাপনের অভিনয় দিয়ে।'বন্ধু তিন দিন' শিরোনামের সেই বিজ্ঞাপনটি ব্যাপক জনপ্রিয়তা লাভ করেছিল। এরপর এয়ারটেল এর কিছু বিজ্ঞাপন করেন। তিনি “রোদ”, “ওয়ারিশনামা” , “অরুনুদয়ের তরুন দল” দ্বারা নাটকে পদার্পণ করেন।
উজান গাঙ্গের নাইয়া, “অরুনুদয়ের তরুন দল”, "ইম্পসিবল ৫", "সুবর্ণপুর বেশি দূরে নয়"
উজান গাঙ্গের নাইয়া
গিয়াস উদ্দিন সেলিম না্টকটির রচনা এবং নির্দেশনা দিয়েছেন। বিবিসি প্রযোজিত ধারাবাহিক নাটকটি দেখা যাবে বিটিভিতে।
ধারাবাহিকটিতে অভিনয় করেছেন মামুনুর রশিদ, শাহেদ আলি , ওয়াহিদ মল্লিক জনি, দিপা খন্দকার, স্পর্শীয়া, নওশবা, ফজলুর রহমান বাবু, চঞ্চল চৌধুরি, ইসরাত নিশাত, আনয়ারুল হক, মহাম্মদ ইকবাল হোসেন, শিল্পী সরকার অপু প্রমুখ।
দাসাই নাচ
দাসাই নাচ একপ্রকার সাওতালী যুদ্ধনৃত্য। এই নাচ ভারতীয় রাজ্য পশ্চিমবঙ্গের পুরুলিয়া, বাঁকুড়া, পশ্চিম মেদিনীপুর জেলা, বীরভূম, বর্ধমান জেলার আসানসোল মহকুমা এবং ঝাড়খণ্ড রাজ্যের সাঁওতাল পরগণা, ধানবাদ, রাঁচি, হাজারিবাগ, বোকারো, রামগড়, পূর্ব ও পশ্চিম সিংভূম প্রভৃতি জেলায় জনপ্রিয়।
দাসাই নাচ সাঁওতাল যুবক ও কিশোরদের যৌথ নৃত্য। নৃত্যশিল্পীরা গেঞ্জি বা জামা এবং শাড়ী পরে মাথায় লম্বা কাপড়ের ফেট্টি বেঁধে তাতে ময়ূরের পালক লাগিয়ে নেয় ও কাগজের ফুল গুঁজে নেয়। এছাড়া তাঁরা কানে কানপাশা, গলায় হার, হাতে ময়ূরের পালক এবং পায়ে ঘুঙুর লাগিয়ে নাচে অংশগ্রহণ করেন। নাচের সময় অনেক নৃত্যশিল্পী অস্বাভাবিক আচরণ করে থাকেন, যাকে ঝাপান নামা বলা হয়ে থাকে। তখন তাঁকে বাবুই ঘাসের দড়ির গোছা দিয়ে মারা হয়ে থাকে।
ছয় জন করে নৃত্যশিল্পী দুই সারিতে পরস্পরের মুখোমুখি হয়ে আড়াই ফুটের ব্যবধানে থেকে গানের ও বাজনার ছন্দে একসাথে তিন পা এগিয়ে-পিছিয়ে নৃত্য করে থাকেন। কখনো ছয়জন করে নর্তক চারটি সারিতে সারিবদ্ধ হয়ে একই ভঙ্গীতে এবং একসাথে ডান ও বাম দিকে ঘুরে নেচে থাকেন। কখনো আবার তাঁরা বৃত্তাকারে সংঘবদ্ধ হয়ে বসে বা উবু হয়ে বা দাঁড়িয়ে ঘড়ির কাটার বিপরীতে ঘুরে ঘুরে নাচ করে থাকেন।
লুনা ২
লুনা ২, অথবা লুনিক ২ (অভ্যন্তরীণ নাম E-1A series) ছিল সোভিয়েত ইউনিয়নের লুনা প্রোগ্রামের দ্বিতীয় মহাকাশ অভিযান। এটা চাঁদের পৃষ্ঠ পৌঁছানোর প্রথম মহাকাশযান এবং পৃথিবী ছাড়া অন্য কোন গ্রহের পৃষ্ঠভাগে অবতরণ করা প্রথম মনুষ্যসৃষ্ট বস্তু। ১৯৫৯ সালের ১৪ সেপ্টেম্বরে এটি সফলভাবে craters Aristides, Archimedes, and Autolycus এর কাছে Mare Imbrium এর পূর্বে অবতরন করে।
শন টেইট
শন উইলিয়াম টেইট (জন্ম: ২২ ফেব্রুয়ারি, ১৯৮৩) দক্ষিণ অস্ট্রেলিয়ার অ্যাডিলেডের নেয়ার্নে জন্মগ্রহণকারী পেশাদার অস্ট্রেলীয় ক্রিকেটার। দলে তিনি মূলতঃ ডানহাতি ফাস্ট বোলিং করে থাকেন। অস্ট্রেলিয়া ক্রিকেট দলের পক্ষে টুয়েন্টি২০ আন্তর্জাতিকে অংশ নিচ্ছেন শন টেইট। ঘরোয়া ক্রিকেটে সাউথ অস্ট্রেলিয়ার প্রতিনিধিত্ব করছেন। অস্ট্রেলিয়া দলের পক্ষে টেস্ট ও একদিনের আন্তর্জাতিকেও অংশ নিয়েছেন তিনি। তার বোলিংয়ের ধরন অনেকটাই সাবেক অস্ট্রেলীয় ফাস্ট বোলার জেফ থমসনের অনুরূপ।
আগস্ট, ২০১৩ সালে ভারতের সুইমস্যুট মডেল ও মদ প্রস্তুতকারী প্রতিষ্ঠানের স্বত্ত্বাধিকারী মাশুম সিংহার সাথে বাগদানে আবদ্ধ হন টেইট। এরপর ১২ জুন, ২০১৪ তারিখে তাকে বিয়ে করেন তিনি।
প্রথম-শ্রেণীর ক্রিকেটের অধিকাংশ সময় সাউথ অস্ট্রেলিয়ার পক্ষে খেলেন। এছাড়াও অস্ট্রেলিয়া এ-দল ও ইংল্যান্ডের কাউন্টি ক্রিকেটে ডারহামে খেলেন। ১৫০-এরও অধিক উইকেট নেন যাতে স্ট্রাইক রেট ৫০-এর নিচে ছিল। ১৯ ডিসেম্বর, ২০০২ তারিখে অ্যাডিলেড ওভালে ওয়েস্টার্ন অস্ট্রেলিয়ার বিপক্ষে প্রথম-শ্রেণীর ক্রিকেটে অভিষেক ঘটে তার। একমাত্র ইনিংসে ২২.২ ওভার বোলিং করে ৩/৭৭ লাভ করেন।
প্রথম মৌসুমে ৫ খেলায় ২২.৫৫ গড়ে ২০ উইকেট পান। প্রথম মৌসুমেই দূর্দান্ত ফলাফল অর্জন করায় বেন হিলফেনহাস ও লুক রঙ্কি’র সাথে তাকেও অস্ট্রেলিয়ান ক্রিকেট একাডেমিতে প্রশিক্ষণের জন্য প্রেরণ করা হয়।
২০০৪-০৫ মৌসুমে ক্রিকেট অস্ট্রেলিয়ার পক্ষ থেকে কুইন্সল্যান্ডের ফাস্ট বোলোর অ্যান্ডি বিকেলের পরিবর্তে চুক্তিবদ্ধ হন। টেইট নির্বাচকমণ্ডলীর মুখ রক্ষা করে পুরা কাপে ২০.১৬ গড়ে ৬৫ উইকেট পান।
২০০৪ সালে আঘাতপ্রাপ্ত ব্রেট লি’র পরিবর্তে শ্রীলঙ্কা সফরে অস্ট্রেলিয়ার টেস্ট দলে অন্তর্ভুক্ত হন। কিন্তু সফরের কোন টেস্টে তাকে খেলানো হয়নি। ঘরোয়া ক্রিকেটে সফলতম মৌসুম অতিক্রান্তের পর তাকে ২০০৫ সালের অ্যাশেজ সফরে খেলার জন্য ইংল্যান্ডে দলের সাথে প্রেরণ করা হয়। ২৫ আগস্ট, ২০০৫ তারিখে ট্রেন্ট ব্রিজে ইংল্যান্ডের বিপক্ষে টেস্ট ক্রিকেটে অভিষেক ঘটে তার।
২০০৫ সালের সুপার সিরিজে আইসিসি বিশ্ব একাদশের বিপক্ষে খেলার সময় কাঁধে চোট পান। এরফলে অন্য খেলাগুলো থেকে তাকে দূরে থাকতে হয়।
শন টেইটকে ‘ওয়াইল্ড থিং’ নামে ডাকা হয়। বিশ্বের অন্যতম সেরা দ্রুতগতিসম্পন্ন ফাস্ট বোলার হিসেবে তাকে চিহ্নিত করা হয়। তিনি নিয়মিতভাবে ঘন্টায় ১৫৫ কিলোমিটার বেগে বোলিংয়ে পারদর্শী। অনেক সময় তারচেয়ে বেশি গতিতে বোলিং করতে সক্ষম। ৫ ফেব্রুয়ারি, ২০১০ তারিখে টুয়েন্টি২০ আন্তর্জাতিকে পাকিস্তানের বিপক্ষে অস্ট্রেলিয়ার মাটিতে ১৬০.৭ কিমি/ঘ বেগে বোলিং রেকর্ড ধারণ করা হয়। প্রচণ্ড গতি থাকা স্বত্ত্বেও টেইটের বোলিং অনেকাংশে ভারসাম্যহীন ও অনেকগুলো অতিরিক্ত রান দিয়ে থাকেন। তা স্বত্ত্বেও ব্যাটসম্যানদেরকে আউট এবং স্টাইক রেটের জন্য দলে রাখা হয়। এছাড়াও, টেইটকে ব্যয়বহুল ওভার পরিচালনাকারী হিসেবে আখ্যায়িত করা হয়।
১১ ডিসেম্বর, ২০০৭ তারিখে টুয়েন্টি২০ আন্তর্জাতিকে নিউজিল্যান্ডের বিপক্ষে ব্যাটসম্যানদের কাছে ত্রাসরূপে হাজির হন ও ২/২২ দখল করেন। দলনায়ক ড্যানিয়েল ভেট্টোরি ও কোচ জন ব্রেসওয়েল তার বোলিংয়ের ধরন সম্পর্কে জনসমক্ষে তাদের সন্দেহের কথা তুলে ধরেন। এরফলে তাকে অমার্জনীয় ও টেস্টে তার বোলিংয়ের বৈধতা প্রমাণের জন্য মন্তব্য শুনতে হয়।
২০১১ সালের ক্রিকেট বিশ্বকাপে অস্ট্রেলিয়ার একদিনের দলে তাকে অন্তর্ভুক্ত করা হয়। সাত খেলায় তিনি ১১ উইকেট পান। কোয়ার্টার-ফাইনালে ভারতের কাছে তার দল বিদায় নেয়। পরবর্তীতে টুয়েন্টি২০ ক্রিকেটে মনোঃসংযোগের উদ্দেশ্যে ২৮ মার্চ, ২০১১ তারিখে একদিনের আন্তর্জাতিক থেকে অবসর নেয়ার ঘোষণা দেন তিনি। জুলাই, ২০১৪ সালে লর্ডসে দ্বি-শতবার্ষিকী উদযাপন খেলায় এমসিসির পক্ষাবলম্বন করেন।
লুনা ১০
লুনা ১০ (ই-6S সিরিজ) প্রাক্তন সোভিয়েত ইউনিয়নের লুনা প্রোগ্রামের একটি অভিযান। এটি ১৯৬৬ সালের পরিচালিত রোবোটিক স্পেইসক্রাফট মিশন; যার অপর নাম লুনিক ১০। এটিই ছিলো চাঁদের প্রথম কৃত্রিম উপগ্রহ।
০.৩ থেকে ৩ মেগাইলেক্ট্রিক ভোল্টের একটি গামা রশ্মি বর্নালীমাপক ছিল লুনা-১০ এ। আরো ছিল triaxial ম্যাগনেটোমিটার, উল্কা শনাক্তকারক যন্ত্র, সৌর-প্লাজমা গবেষণা করার বৈজ্ঞানিক যন্ত্রপাতি, গ্যাস নিঃসারক, কম-শক্তির এক্স-রে ডিটেক্টর, অবলোহিত বিকিরণ মাপার জন্য কিছু ডিভাইস। চাঁদ এবং চাঁদের বিকিরণ পরিবেশ অবলোহিত বিকিরণের উৎস। একই সাথে মহাকর্ষীয় গবেষণাও করা হয়েছিল। 
লুনা ১০ চাঁদের কক্ষপথে ব্যাপক গবেষণা পরিচালিত করে। চাঁদের চৌম্বকক্ষেত্রের শক্তি, এর রেডিয়েশন বেল্ট আর চান্দ্র পাথরের বৈশিষ্ট্য, মহাজাগতিক রশ্মি, ক্ষুদ্র ক্ষুদ্র উল্কাপিণ্ডের ঘনত্বের উপর প্রচুর পরিমাণে তথ্য সংগ্রহ করে। চাঁদের পাথরগুলোর সাথে স্থলজ শিলার মিল পাওয়া গিয়েছিল। এই অভিযানের সবচেয়ে বড় সাফল্য ছিল চাঁদের বিরাট অববাহিকাগুলোয় ভরের ঘনত্ব নিরুপণ করা। অববাহিকাগুলোর অভ্যন্তরে ঘনত্ব বেশি থাকা- ছিল চান্দ্র কক্ষপথের বিকৃতির কারণ।
জ্বালানিসহ এর ভর ছিল ১৩৫০ কেজি এর মধ্যে অরবিটাল মডিউলটি ছিল ২৪৫ কেজি। অরবিটাল মডিউলটি সিলিন্ডারাকৃতির যা ১.৫ মিটার লম্বা এবং ৭৫ সেন্টিমিটার ব্যাসের ভূমিবিশিষ্ট।
৩১শে মার্চ, ১৯৬৬ তে বৈকনুর কসমোড্রোন থেকে উৎক্ষেপণ করা হয় লুনা ১০ কে। তিনদিন ছয়ঘন্টা পথ চলে ৩রা এপ্রিলে স্পেইসক্রাফটটি চাঁদের কক্ষপথে প্রবেশ করে। চাঁদের কক্ষপথ পরবর্তী ৩ ঘন্টায় একবার পরিক্রমণ করে ফেলে। মস্কোসময় তখন ০৪ এপ্রিল। চাঁদ থেকে ৮০০০ কিলোমিটার দূর দিয়ে এর অরবিটার কক্ষপথে প্রবেশ করেছিল।
লুনা ১০ ছিল ব্যাটারীচালিত। এটিকে দিয়ে ৪৬০টি পরিক্রমণ আর ২১৯ বার তথ্য সম্প্রচার করানো গিয়েছিল পৃথিবী থেকে এর রেডিও সিগনাল হারিয়ে যাবার আগে। অর্থাৎ লুনা ১০ পৃথিবীতে ফিরে আসে নি। এর সাথে যোগাযোগের কম্পাঙ্ক ছিল ১৮৩ মেগাহার্জ ও ৯২২ মেগাহার্জ।
প্রাথমিক শিক্ষা সমাপনী পরীক্ষা
প্রাথমিক শিক্ষা সমাপনী পরীক্ষা একটি সরকারী পরীক্ষা যা প্রাথমিক বোর্ড বাংলাদেশের অধীনে নেওয়া হয়। এই পরীক্ষায় অংশ নিতে হলে পঞ্চম শ্রেণীতে বাংলাদেশ শিক্ষা বোর্ড কর্তৃক অনুমোদিত কোন বিদ্যালয় থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়।
যদিও ২০০৫ সাল থেকে উপজেলা পর্যায়ে চলে আসছে। কিন্তু ২০০৯ সালে বাংলাদেশে প্রবর্তিত একটি পাবলিক পরীক্ষা যার মাধ্যমে দেশব্যাপী প্রাথমিক বিদ্যালয়ের শেষ বর্ষের (পঞ্চম শ্রেণির) শিক্ষার্থীদের অভিন্ন প্রশ্নপত্রের মাধ্যমে মূল্যায়ন করা হয়। কেবল এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণীতে ভর্তি হওয়ার সুযোগ পায়। গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রনালয় প্রতিবছর এই পাবলিক পরীক্ষাটি আয়োজন করে থাকে। এর যাত্রা শুরু হয় ২০০৯ সালে প্রাথমিক সমাপনি পরীক্ষার মাধ্যমে। সারা দেশের প্রাথমিক বিদ্যালয়ের পঞ্চম শ্রেণীর শিক্ষার্থী দের এবছরেই প্রথম প্রাথমিক বৃত্তি ও সমাপনি পরীক্ষা একই প্রশ্ন পত্রে অনুষ্ঠিত হয় পরবর্তীতে ২০০৯ সালে দেশব্যাপী প্রথমবারের মতো অনুষ্ঠিত প্রাথমিক শিক্ষা সমাপনী পরীক্ষায় গড় পাসের হার ছিল ৮৮ দশমিক ৮৪ শতাংশ। 
২০১১ সালে অনুষ্ঠিত ৩য় প্রাথমিক শিক্ষা সমাপনী পরীক্ষায় গড় পাসের হার বৃদ্ধি পেয়ে ৯৭ দশমিক ২৬ শতাংশে উন্নীত হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১০ থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।
ইবতেদায়ী সমাপনী পরীক্ষা বা পি.ডি.সি হল প্রাথমিক শিক্ষা সমাপনী পরীক্ষা সার্টিফিকেট সমমানের পঞ্চম শ্রেণীতে বাংলাদেশের শিক্ষা বোর্ড কর্তৃক অনুমোদিত মাদ্রাসা শিক্ষার্থীদের জন্য একটি সরকারী পরীক্ষা যা প্রাথমিক বোর্ড বাংলাদেশের অধীনে নেওয়া হয়। এই পরীক্ষা প্রাথমিক ইবতেদায়ী সমাপনী পরীক্ষা হিসেবে পরিচিত। ইবতেদায়ী সমাপনী পরীক্ষা পি.ডি.সি পরীক্ষা ২০১০ সাল হতে চালু হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১১ থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।
ন্যাপ (জাতীয় প্রাথমিক শিক্ষা একাডেমী) কর্তৃক প্রণীত অভিন্ন প্রশ্নের মাধ্যমে সমগ্র দেশে একইসময়ে এই পরীক্ষার আয়োজন করে থাকে গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রনালয়। উল্লেখ্য অন্যান্য স্কুল সার্টিফিকেট পরীক্ষা (জে.এস.সি, এস.এস.সি এবং এইচ.এস.সি) বাংলাদেশের শিক্ষাবোর্ডসমূহ কর্তৃক আয়োজিত হলেও কেবল প্রাথমিক ও সমমানের পরীক্ষাগুলো আয়োজন করে থাকে মন্ত্রনালয়। প্রায় প্রতিবছরই প্রশ্নকাঠামোতে পরিবর্তন আনা হলেও সাধারণত প্রাথমিক শিক্ষা সমাপনী ও সমমানের পরীক্ষা ৬টি বিষয়ের উপর অনুষ্ঠিত হয় যার প্রতিটিতে সর্বমোট ১০০ নম্বর করে থাকে এবং পাস নম্বর থাকে ৩৩।
http://www.bbc.com/bengali/news/story/2009/08/printable/090831_msprimary_publicexam.shtml
ওয়ালী ফয়সাল
ওয়ালী ফয়সাল ( জন্ম ১ মার্চ, ১৯৮৫) একজন বাংলাদেশী ফুটবল খেলোয়াড় যিনি ডিফেন্ডার হিসেবে বাংলাদেশ জাতীয় ফুটবল দল ও আবাহনী ক্রীড়া চক্র হয়ে খেলেন।
ওয়ালী নারায়ণগঞ্জ জেলায় ১৯৮৫ সালের ১ মার্চ জন্মগ্রহণ করেন।
যখন তিনি ৩য় বা ৪র্থ শ্রেণীতে পড়েন তখন আবাহনী-মোহামেডানের রাজত্ব। নিজের প্রিয় দলের ফ্লাগ নিয়ে ঘুরে বেড়াতেন সেই সময়। মামা আবদুল্লাহ পারভেজ বিজেএমসি-এর খেলোয়াড় ছিলেন। তার মাধ্যমেই খেলাধুলায় হাতেখড়ি হয়ওয়ালী ফয়সালের। চারদিকে ফুটবল খেলা দেখে ছোট থেকে তার মধ্যে জিদ তৈরি হয় ভালো ফুটবল খেলে ক্লাবে চান্স পাওয়ার।
পরিবারের অনীহা সত্ত্বেও ওয়ালী খেলায় মনোযোগী হন। তার খেলা দেখে কোচ আজমল খন্দকার প্রশংসায় পঞ্চমুখ হন। তার খেলার শৈলী দেখে প্রয়াতমোনেন মুন্না অভিভূত হল এবং তাকে আবহানীর জুনিয়র দলে খেলার আমন্ত্রণ জানান। এভাবেই মোনেম মুন্নার হাতে ধরে তিনি পেশাগত ফুটবল জীবনে প্রবেশ করেন।পরবর্তীতে ওয়ারী ক্লাবের জুনিয়র টিমের হয়ে খেলেন তিনি। ২০০৩ সালে তিনি যোগ দেন প্রিয় ক্লাব আবাহনীতে। প্রথম বছর সেরকম চান্স না পেলেও ২০০৩ ও ২০০৪ সালে মূল দলের হয়ে খেলার সুযোগ পান এবং অসাধারণ পারফর্মেন্স দেখান। এরই ফলে ২০০৫ সালে ডাক পান জাতীয় দলে। দেশের হয়ে সবসময় ভালো পারফর্মেন্স দেখিয়ে তিনি দলের অপরিহার্য সদস্যে পরিণত হয়েছেন। আবাহনীর পাশাপাশি ওয়ালী মোহামেডান, শেখ জামালে খেলেছেন।
সোনাহার মল্লিকাদহ ইউনিয়ন
সোনাহার মল্লিকাদহ ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২১বর্গকিলোমিটার (৯৪১৫ একর)।
উপজেলা হতে ১০ কিলোমিটার দক্ষীণে সোনাহার ইউনিয়ন।
৬ নং সোনাহার ইউনিয়নটি পন্চগর জেলার দেবীগন্জ উপজেলার দক্ষীনে ৬ কি:মি: দুরে সোনাহার বাজারের দক্ষীনে নীলসাগর রোডের পশ্চিমে বাবু পারা নামে এক গ্রামে এক অখন্ডভুমিতে অবস্তিত। ভবনটি ৬০ শতাংশ মাটির উপরে
দোতলা একটি ও একতালা একটি ভবন নিয়ে অবস্তিত। একতালা ভবনে ২ টি রুম ও একটি হল রুম এবং দোতলা ভবনে ১১ টি রুম, একটি হল রুম ও ৪টি টয়লেট নিয়ে গঠিত।
ইউনিয়ন পরিষদের পাশেই অর্থাৎ বাজারে একটা মসজিদ আছে।আর মসজিদের পাশেই আছে সৃজনশীল কিন্ডার গার্টেন এন্ড নিন্ম মাধ্যমিক বিদ্যালয় এবং বাজারে একটি দূর্গা মন্দির ও একটি কালীমন্দির আছে
।ইউনিয়ন পরিষদ থেকে সোজা উত্তরে দেবীগঞ্জ রোডে সোনাহার দ্বি মুখী উচ্চ বিদ্যালয় অবস্থিত।এটি অত্র ইউনিয়নে একটি সুনামধন্য বিদ্যালয়
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি এবং মৌজার সংখ্যা ৭ টি ।
এই এলাকায় সর্বমোট ২৩ ৬০২জন বাস করে। এখানে মুসলমান ৬৪%, হিস্দু ৩৬%।
এই এলাকায় ১০টি প্রাথমিক বিদ্যালয়. ৬টি উচ্চ বিদ্যালয় ৭টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৫৯% ।
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ১টি কমিউনিটি ক্লিনিক রয়েছে।দেবীগঞ্জ উপজেলা
কালুখালী উপজেলা
কালুখালী উপজেলা বাংলাদেশের রাজবাড়ী জেলার একটি প্রশাসনিক এলাকা। আয়তন ও জনসংখ্যার দিক থেকে এটি রাজবাড়ী জেলার বৃহত্তম উপজেলা।
কালুখালী উপজেলার আয়তন ১৬৯.৫৮ বর্গ কিলোমিটার। এ উপজেলা ২৩°৩৩‘ উত্তর অক্ষাংশ এবং ৯০°২৩‘ পূর্ব দ্রাঘিমাংশে অবস্থিত। এর উত্তরে পদ্মা নদী ও পাবনার সুজানগর উপজেলা, দক্ষিণে বালিয়াকান্দি উপজেলা এবং মাগুরার শ্রীপুর উপজেলা, পূর্বে রাজবাড়ীর খাঁনগঞ্জ, চন্দনা ও রামকান্তপুর ইউপি, পশ্চিমে পাংশা পৌরসভা, মৌরাট, পাট্টা ও হাবাসপুর ইউনিয়ন এলাকা।
চন্দনা নদীর তীরে অবস্থিত কালুখালী উপজেলা ২০১০ সালে প্রতিষ্ঠা লাভ করে; ঐ বছরের জুন মাসে এর আনুষ্ঠানিক কাযক্রম শুরু হয়।
১৯৭১ সলের রক্তে ঝরা দিনগুলোতে মুক্তি ও মিত্রবাহিনীর যৌথ আক্রমণে হানাদার মুক্ত হয়েছিল রাজবাড়ীর বিভিন্ন অঞ্চল। তারই ধারাবাহিকতায় কালুখালী এলাকা হানাদার মুক্ত হয়েছিল ১৮ ডিসেম্বর। মুক্তিবাহিনী ও মিত্রবাহিনীর যৌথ অভিযানে ওইদিন হানাদারদের বিরুদ্ধে আক্রমণ পরিচালনা করে। ৩ডিসেম্বর রাতে মুক্তিবাহিনী ‘রাজবাড়ী-কুষ্টিয়া’ মহাসড়কের রেল সেতুটি মাইন বিষ্ফোরনে উড়িয়ে দেয়।
তৎকালীন পূর্ব-পাকিস্তানের প্রধান সেনা ছাউনি রাজবাড়ী শহরের সন্নিকটে থাকায় এঅঞ্চলের মানুষকে মুক্তিযুদ্ধের শুরু থেকেই অনেক মূল্য দিতে হয়েছে। স্বাধীনতা ঘোষনার মাত্র পাঁচ দিনের মধ্যেই অর্থাৎ ৩১মার্চ রাজধানী সহ বিভাগীয় শহরের বাইরে শত্রু সেনাদের সাথে সন্মূখ যুদ্ধে প্রাণ বাজি রেখে বিজয় ছিনিয়ে আনার গৌরবময় অধ্যায় প্রথম থেকেই কালুখালীতে দানা বাঁধতে শুরু করে।
এছাড়াও মুক্তি যুদ্ধে কালুখালীর বাসীর অবদান ছিল প্রশংসনীয়। যদিও তৎকালীন পূর্ব পাকিস্তানের প্সেনা ছাউনি রাজবাড়ীর শহরের খুব কাছে থাকার কারনে এ এলাকার মুক্তিযোদ্ধার সংখ্যা যেমন বেশি ছিল, তেমনি রাজাকারদের সহযোগীতায় এ অঞ্চলে নারকীয় হত্যাজজ্ঞ, লুন্ঠন, নারী নির্যাতন, অগ্নীসংযোগসহ নানা ভাবে ক্ষতিগ্রস্ত হতে হয়েছে এ এলাকাবাসীকে।
মুক্তিযুদ্ধ চলাকালে মুক্তিযোদ্ধাদের প্রশিক্ষণ দিতে দু’টি অস্থায়ী ক্যাম্প প্রতিষ্ঠা করা হয়েছিল। ওখান থেকে প্রাথমিক প্রশিক্ষণ শেষে মুক্তিযোদ্ধারা ভারতের বিভিন্ন ক্যাম্পে চলে যায় এবং প্রশিক্ষণ শেষে তারাই কালুখালীর চূড়ান্ত বিজয় এনে দেয়।
৭টি ইউনিয়ন নিয়ে কালুখালী উপজেলা গঠিত। ইউনিয়নগুলো হচ্ছেঃ * রতনদিয়া ইউনিয়ন, * কালিকাপুর ইউনিয়ন, * বোয়ালিয়া ইউনিয়ন, * মাঝবাড়ী ইউনিয়ন, * মদাপুর ইউনিয়ন, * মৃগী ইউনিয়ন ও * সাওরাইল ইউনিয়ন।
ঢাকা কুষ্টিয়া মহসড়ক থেকে পায়ে হেটে অথবা ভ্যান, রিক্সা, অটো রিক্সা করে যাওয়া যায়। রাজবাড়ী জেলা থেকে কালুখালী উপজেলার দূরুত্ব প্রায় ১৫ কিঃ মিঃ। রাজবাড়ী থেকে পশ্চিমে পাংশা উপজেলা এবং রাজবাড়ী সদর উপজেলার মাঝখানে অবস্থিত।
টম স্পেন্সার
টমাস উইলিয়াম স্পেন্সার, ওবিই (জন্ম: ২২ মার্চ, ১৯১৪ - মৃত্যু: ১ নভেম্বর, ১৯৯৫) লন্ডনের ডেপ্টফোর্ড এলাকায় জন্মগ্রহণকারী ইংল্যান্ডের সাবেক প্রথম-শ্রেণীর ক্রিকেটার ছিলেন। এছাড়াও, তিনি আন্তর্জাতিক ক্রিকেটে আম্পায়ারের দায়িত্ব পালন করেন। কাউন্টি ক্রিকেটে কেন্ট দলের পক্ষে প্রতিনিধিত্ব করেন টম স্পেন্সার।
খেলোয়াড়ী জীবন থেকে অবসর নেয়ার পর ১৭ টেস্টে ও ৬টি একদিনের আন্তর্জাতিকের ক্রিকেটে খেলা পরিচালনা করেন। তন্মধ্যে ১৯৭৫ সালের ক্রিকেট বিশ্বকাপের ফাইনালে ডিকি বার্ডের সাথে ওয়েস্ট ইন্ডিজ ও অস্ট্রেলিয়ার মধ্যকার খেলা পরিচালনা অন্যতম।
১৯৭৬ সালে ক্রিকেট খেলায় মূল্যবান সেবা প্রদানের জন্য তাঁকে ওবিই পদবী প্রদান করা হয়।
কল্পতরু উৎসব
কল্পতরু উৎসব হল একটি হিন্দু উৎসব। রামকৃষ্ণ মঠের সন্ন্যাসীবৃন্দ ও রামকৃষ্ণ মিশনের গৃহস্থরা এই উৎসব পালন করেন। বিশ্বব্যাপী বেদান্ত সোসাইটিগুলিতেও এই উৎসব পালিত হয়।
১৮৮৬ সালের ১ জানুয়ারি এই উৎসব শুরু হয়েছিল। এই দিন রামকৃষ্ণ পরমহংস তাঁর অনুগামীদের কাছে নিজেকে ঈশ্বরের অবতার বলে ঘোষণা করেছিলেন। বিভিন্ন জায়গায় এই উৎসব পালিত হলেও কাশীপুর উদ্যানবাটীতে (বর্তমানে রামকৃষ্ণ মঠ ও মিশনের একটি শাখাকেন্দ্র) এই উৎসব মহাসমারোহে পালিত হয়। এখানেই রামকৃষ্ণ পরমহংস জীবনের শেষদিনগুলি অতিবাহিত করেছিলেন। রামকৃষ্ণ পরমহংসের অনুগামীরা এই উৎসবকে "ঠাকুরের বিশেষ উৎসব"গুলির অন্যতম উৎসব হিসেবে গণ্য করেন।
দক্ষিণেশ্বর কালীবাড়িতেও এই উৎসব মহাসমারোহে পালিত হয়। সারা দেশ থেকে রামকৃষ্ণ-অনুগামী তীর্থযাত্রীরা এই দিন দক্ষিণেশ্বর কালীবাড়িতে পূজা দিতে আসেন। ২০১০ সালের ১ জানুয়ারি পূর্ব রেল দক্ষিণেশ্বরের তীর্থযাত্রীদের জন্য দুটি বিশেষ ট্রেনের ব্যবস্থা করেছিল। এই উপলক্ষে দরিদ্রদের দাতব্য চিকিৎসা ও কম্বল বিতরণের আয়োজন করা হয়।
১৮৮৬ সালের ১ জানুয়ারি প্রথম কল্পতরু উৎসবের দিনটি রামকৃষ্ণ পরমহংস ও তাঁর অনুগামীদের জীবনে ছিল এক “অভূতপূর্ব তাৎপর্যপূর্ণ ঘটনা।” রামকৃষ্ণ পরমহংস সেই সময় দুরারোগ্য গলার ক্যান্সারে আক্রান্ত হয়েছিলেন এবং তাঁর শারীরিক অবস্থারও যথেষ্ট অবনতি ঘটেছিল। উত্তর কলকাতার কাশীপুর অঞ্চলের একটি বাগানবাড়িতে চিকিৎসার সুবিধার জন্য তাঁকে নিয়ে আসা হয়েছিল। ১ জানুয়ারি একটু সুস্থ বোধ করায় তিনি বাগানে হাঁটতে বেরিয়েছিলেন। সেখানে তিনি তাঁর অনুগামী নাট্যকার গিরিশচন্দ্র ঘোষকে জিজ্ঞাসা করেন, “তোমার কী মনে হয়, আমি কে?” গিরিশচন্দ্র বলেন, তিনি বিশ্বাস করেন যে রামকৃষ্ণ পরমহংস “মানবকল্যাণের জন্য মর্ত্যে অবতীর্ণ ঈশ্বরের অবতার।” রামকৃষ্ণ পরমহংস বলে, “আমি আর কী বলব? তোমাদের চৈতন্য হোক।” এরপর তিনি সমাধিস্থ হয়ে তাঁর প্রত্যেক শিষ্যকে স্পর্শ করেন। রামকৃষ্ণ-অনুগামীদের মতে, তাঁর স্পর্শে সেদিন প্রত্যেকের অদ্ভুত কিছু আধ্যাত্মিক অনুভূতি হয়েছিল।
রামকৃষ্ণ পরমহংসের অন্যতম শিষ্য রামচন্দ্র দত্ত ব্যাখ্যা করে বলেছিলেন, সেই দিন রামকৃষ্ণ পরমহংস হিন্দু পুরাণে বর্ণিত কল্পতরুতে পরিণত হয়েছিলেন। তিনিই এই দিনটিকে কল্পতরু দিবস নাম দিয়েছিলেন, যা পরে কল্পতরু উৎসব নামে পরিণত হয়েছিল। উল্লেখ্য, এই দিন রামকৃষ্ণ পরমহংসের গৃহস্থ শিষ্যরাই তাঁর কাছে উপস্থিত ছিলেন। তাঁর সন্ন্যাসী শিষ্যেরা সেই দিন তাঁর কাছে ছিলেন না।